pythainlp/thai-wiki-dataset-v3 huggingface dataset:
อาแดลแห่งฝรั่งเศส

อาแดลแห่งฝรั่งเศส (Adèle de France) หรือ อาลิกซ์แห่งฝรั่งเศส (Alix de France) (ค.ศ. 1009 – 8 มกราคม ค.ศ. 1079) เป็นพระธิดาของพระเจ้ารอแบต์ที่ 2 แห่งฝรั่งเศสกับกงสต็องส์แห่งอาร์ลส์ ทรงเป็นพระขนิษฐาของพระเจ้าอ็องรีที่ 1 แห่งฝรั่งเศสกับรอแบร์ที่ 1 ดยุคแห่งบูร์กอญ อาแดลสมรสครั้งแรกกับรีชาร์ที่ 3 ดยุคแห่งนอร์ม็องดี ต่อมาทรงสมรสครั้งที่สองเป็นภรรยาคนที่สองของเบาด์วินที่ 5 เคานต์แห่งแฟลนเดอส์ ทรงเป็นมารดาของเบาด์วินที่ 6 เคานต์แห่งแฟลนเดอส์และมาทิลดาแห่งแฟลนเดอส์
== ประวัติ ==
ปี ค.ศ. 1027 อาแดลวัย 18 พรรษาได้สมรสครั้งแรกกับรีชาร์ที่ 3 ดยุคแห่งนอร์ม็องดี แต่ไม่กี่เดือนต่อมารีชาร์ได้เสียชีวิตโดยที่ยังไม่มีทายาท
ปี ค.ศ. 1028 อาแดลได้สมรสใหม่ในกรุงปารีสกับเบาด์วินที่ 5 เคานต์แห่งแฟลนเดอส์ ทั้งคู่มีบุตรธิดาด้วยกันสามคน คือ
เบาด์วินที่ 6 เคานต์แห่งแฟลนเดอส์ (ค.ศ. 1030 – 1070)
มาทิลดา (ค.ศ. 1032 – 1083) สมรสกับวิลเลียมผู้พิชิต ดยุคแห่งนอร์ม็องดี หลานลุงของรีชาร์ที่ 3
รอแบต์ที่ 1 เคานต์แห่งแฟลนเดอส์ หรือรอแบต์ชาวฟรีเซีย (ค.ศ. 1033 – 1093)
อิทธิพลของอาแดลโดยหลักๆ แล้วมาจากสายสัมพันธ์ทางตระกูล หลังพระเจ้าอ็องรีที่ 1 แห่งฝรั่งเศส พระเชษฐาของพระองค์สิ้นพระชนม์ อานน์แห่งเคียฟ พระราชินีม่ายได้ครองตำแหน่งเป็นผู้พิทักษ์ของพระเจ้าฟิลิปที่ 1 พระโอรส ร่วมกับเบาด์วินที่ 5 สามีของอาแดล ทั้งคู่เป็นผู้สำเร็จราชการแผ่นดินของฝรั่งเศสตั้งแต่ปี ค.ศ. 1060 ถึง ค.ศ. 1067
ปี ค.ศ. 1071 รอแบต์ชาวฟรีเซีย บุตรชายคนที่สามของอาแดลวางแผนจะบุกฟลานเดอส์ซึ่งขณะนั้นอาร์นูล์ฟที่ 3 หลานชายของอาแดลครองตำแหน่งเป็นเคานต์แห่งฟลานเดอส์อยู่ เมื่อทราบถึงแผนการดังกล่าว อาแดลได้ขอให้พระเจ้าฟีลิปที่ 1 ช่วยหยุดยั้งบุตรชายคนเล็ก ซึ่งกษัตริย์แห่งฝรั่งเศสได้ส่งทหารจำนวนหนึ่งมาช่วยอาร์นูล์ฟ หนึ่งในนั้นคือกลุ่มอัศวินนอร์มันสิบนายภายใต้การนำของกีโยม ฟิตซ์อูสแบน กองกำลังของรอแบต์โจมตีกองทัพของอาร์นูล์ฟที่มีจำนวนคนมากกว่าที่กัสเซล แต่อาร์นูล์ฟกับกีโยม ฟิตซ์อูสแบนถูกสังหาร ชัยชนะอย่างท่วมท้นของรอแบต์ทำให้พระเจ้าฟิลิปยอมตกลงสนธิสัญญาสันติภาพและแต่งตั้งรอแบร์เป็นเคานต์แห่งแฟลนเดอส์ ปีต่อมาพระองค์ได้อภิเษกสมรสกับแบร์ตาแห่งฮอลแลนด์ ธิดาเลี้ยงของรอแบต์
ในช่วงปี ค.ศ. 1057 ถึง ค.ศ. 1065 อาแดลกับเบาด์วินผู้เป็นสามีได้ร่วมกันก่อตั้งวิหารคณะเบเนดิกตินสำหรับสตรีหลายแห่งในเมสซีเนสใกล้กับอีเปรอ เมื่อเบาด์วินถึงแก่กรรมในปี ค.ศ. 1067 อาแดลได้ออกเดินทางไปโรมเพื่อเข้ารับการพระราชทานผ้าคลุมผมหญิงม่ายจากสมเด็จพระสันตะปาปาอเล็กซานเดอร์ที่ 2 ทรงเกษียณตัวเข้าวิหารในเมสซีเนสและสิ้นพระชนม์ที่นั่น ร่างของพระองค์ถูกฝังที่วิหารดังกล่าว
== อ้างอิง ==
เจ้าหญิงฝรั่งเศส
ราชวงศ์กาแป
ดัชเชสแห่งนอร์มังดี
ราชวงศ์นอร์มัน
เจ้าชายชาลส์ ฟิลิปส์ ดยุกแห่งอ็องฌู

เจ้าชายชาลส์ ฟิลิปส์ ดยุกแห่งอ็องฌู (Prince Charles Philippe, Duke of Anjou) ประสูติเมื่อวันที่ 3 มีนาคม 2516 ณ ปารีส ฝรั่งเศส เป็นพระโอรสใน เจ้าชายมิเชล เคานต์แห่งเอเวรอ กับ เจ้าหญิงเบียทริซแห่งออร์เลอ็อง พระชายาพระองค์แรก เป็นพระนัดดาใน เจ้าชายอ็องรี เคานต์แห่งปารีส (2451-2542) เป็นพระภาติยะใน เจ้าชายอ็องรี เคานต์แห่งปารีส พระญาติชั้นที่ 1 ใน เจ้าชายจีนส์ เคานต์แห่งปารีส พระประมุขพระองค์ปัจจุบันแห่งราชวงศ์ออร์เลอ็อง พระองค์ทรงเป็นเชื่อพระวงศ์ที่ทรงลงเล่นการเมืองอย่างจริงจัง โดยในการเลือกตั้งสภานิติบัญญัติฝรั่งเศสปี 2555 โดยทรงอยู่ในเขตเลือกตั้งที่ห้าสำหรับชาวฝรั่งเศสในต่างประเทศซึ่งครอบคลุมทั้งสเปน โปรตุเกส อันดอร์รา และ โมนาโก ทรงได้คะแนน 3.05% (ภายในเขตเลือกตั้งจบที่สี่ในโปรตุเกสประเทศที่พำนักได้คะแนน 7.37% และที่สี่ในโมนาโกกับ 5.33%)
== เสกสมรส ==
พระองค์ทรงเสกสมรสกับ ไดอานา อัลวาเรช เปเรย์รา เดอ เมโล ดัชเชสที่ 11 แห่งคาดาวัล เมื่อวันที่ 21 มิถุนายน 2551 โดยพระชายา ทรงสืบเชื้อสายมาจาก โรเบิร์ตที่ 1 ดยุกแห่งเบอร์กันดี เมื่อเสกสมรส พระชายารับพระราชทานพระอิสริยยศ ดัชเชสแห่งอ็องฌู พระชายา มีพระธิดา 1 พระองค์คือ
เจ้าหญิงอิซาเบลแห่งออร์เลอ็อง
โดยพระธิดาเพียงพระองค์เดียวของพระองค์นั้น ทรงมีพระราชบิดาและพระมารดาทูลหัวคือ สมเด็จพระราชาธิบดีเฟลิเปที่ 6 แห่งสเปน และ เจ้าหญิงดอราแห่งโลเวนสไตน์
== อ้างอิง ==
Website of the duc d'Anjou
Official website (Institut de la Maison Royale de France) 
Hello Magazine profile; 10 September 2007; accessed 16 April 2014.
เจ้าชายฝรั่งเศส
ราชวงศ์ออร์เลอ็อง
ราชวงศ์ฝรั่งเศส
ดียานา อัลวารึช ปือไรรา ดือ แมลู ดัชเชสที่ 11 แห่งกาดาวัล

ดียานา อัลวารึช ปือไรรา ดือ แมลู ดัชเชสที่ 11 แห่งกาดาวัล (Diana Álvares Pereira de Melo, 11th Duchess of Cadaval) (พระนามเดิม:ดอนนาดียานา อัลวารึช ปือไรรา ดือ แมลู) ประสูติเมื่อวันที่ 25 กรกฎาคม พ.ศ. 2521 เป็นธิดาของไฌมือ อัลวารึช ปือไรรา ดือ แมลู ดยุกที่ 10 แห่งกาดาวัล กับเคลาดีเนอ มาร์กรีท มารีอันเนอ ทริทซ์ โดยอาชีพก่อนเสกสมรสนั้น เธอมีอาชีพเป็นนักเขียน เธอนั้นได้สำเร็จการศึกษาจากคณะการสื่อสารระหว่างประเทศที่มหาวิทยาลัยอเมริกันแห่งปารีส ซึ่งเมื่อตอนเด็ก เธอเคยพำนัก ณ พระราชวังดยุกแห่งกาดาวัล ซึ่งเป็นพระราชวังของต้นตระกูล ทั้งนี้ธอยังเป็นนักเขียนหนังสือหลายเล่มเกี่ยวกับบุคคลที่เกี่ยวข้องกับประวัติความเป็นมาของระบอบกษัตริย์โปรตุเกสซึ่งเธอตีพิมพ์ภายใต้ชื่อ Diana de Cadaval (ดียานา ดือ กาดาวัล)
== สืบทอดตำแหน่งดัชเชส ==
ดียานา อัลวารึช ปือไรรา ดือ แมลู ดัชเชสที่ 11 แห่งกาดาวัล มีพี่ชายจำนวน 2 ท่านและน้องสาว 2 ท่าน แต่พี่ชายทั้ง 2 เกิดจากความสัมพันธ์นอกสมรส ทำให้พี่ชายทั้ง 2 ไม่มีสิทธิในการสืบทอดตำแหน่ง ต่อมาเมื่อบิดาของเธอถึงแก่กรรมลงเมื่ปี 2544 ตำแหน่งเป็นที่ถกเถียง ซึ่ง เจ้าชายดูอาร์ท ปิโอ ดยุกแห่งบรากันซา พระประมุขแห่งราชวงศ์โปรตุเกส ได้รองรับบรรดาศักดิ์นี้
== เสกสมรส ==
เธอเสกสมรสกับ เจ้าชายชาลส์ ฟิลิปส์ ดยุกแห่งอ็องฌู เมื่อวันที่ 21 มิถุนายน 2551 ซึ่งเธอสืบเชื้อสายมาจาก โรเบิร์ตที่ 1 ดยุกแห่งเบอร์กันดี เมื่อเสกสมรส ทรงรับพระราชทานพระอิสริยยศ ดัชเชสแห่งอ็องฌู พระชายา พร้อมฐานันดร รอยัลไฮนีส มีพระธิดา 1 พระองค์คือ
เจ้าหญิงอิซาเบลแห่งออร์เลอ็อง
โดยพระธิดาเพียงพระองค์เดียวของพระองค์นั้น ทรงมีพระราชบิดาและพระมารดาทูลหัวคือ สมเด็จพระราชาธิบดีเฟลิเปที่ 6 แห่งสเปน และ เจ้าหญิงดอราแห่งโลเวนสไตน์
== อ้างอิง ==
Genealogy of Diana Álvares Pereira de Melo - Portuguese Site
House of Cadaval - Official Site
Duke of Cadaval
Palace of the Dukes of Cadaval
เจ้าหญิงฝรั่งเศส
ราชวงศ์ออร์เลอ็อง
ราชวงศ์ฝรั่งเศส
เจ้าชายฌัก ดยุกแห่งออร์เลอ็อง

เจ้าชายฌัก ดยุกแห่งออร์เลอ็อง (Prince Jacques, Duke of Orléans) ประสูติเมื่อวันที่ 25 มิถุนายน 2484 ณ ราบัต โมรอกโก เป็นพระบุตรลำดับที่ 8 และพระโอรสลำดับที่ 3 ใน เจ้าชายอ็องรี เคานต์แห่งปารีส (2451-2542) และ เจ้าหญิงอิซาเบลแห่งออร์เลอ็อง-บราแกนซา มีพระเชษฐาฝาแฝดคือ เจ้าชายมิเชล เคานต์แห่งเอเวรอ เป็นพระอนุชาใน เจ้าชายอ็องรี เคานต์แห่งปารีส และพระปิตุลา(อาชาย) ในเจ้าชายจีนส์ เคานต์แห่งปารีส พระประมุขพระองค์ปัจจุบันแห่งราชวงศ์ออร์เลอ็อง
== เสกสมรส ==
เจ้าชายฌัก ดยุกแห่งออร์เลอ็อง ทรงเสกสมรสกับ เจอร์เซนต์ เดอ ซาบาน โปรเตเวส เมื่อวันที่ 3 สิงหาคม 2512 ซึ่งพระชายาทรงสืบเชื้อสายมาจาก พระเจ้าเจมส์ที่ 2 แห่งอังกฤษ พระชายารับพระราชทานพระอิสริยยศ เจ้าหญิง ดัชเชสแห่งออร์เลอ็อง พระชายา มีพระบุตร คือ
เจ้าหญิงไดอานา เคาน์เตสหม้ายแห่งนอยลิส
เจ้าชายชาลส์ หลุยส์ ดยุกแห่งชาร์ท
เจ้าชายโฟลฌัก ดยุกแห่งอูมาเล
== อ้างอิง ==
เจ้าชายฝรั่งเศส
ราชวงศ์ออร์เลอ็อง
ราชวงศ์ฝรั่งเศส
บุคคลฝาแฝด
การรุกบอลติก

การรุกบอลติก ยังเป็นที่รู้จักกันคือ การรุกทางยุทธศาสตร์บอลติก หมายถึง การทัพระหว่างแนวรบด้านเหนือของกองทัพแดงและกองทัพเยอรมันกลุ่มเหนือในรัฐบอลติกในช่วงฤดูใบไม้ร่วงปี ค.ศ. 1944 ผลของการสู้รบคือ การแบ่งแยกและโอบล้อมกองทัพกลุ่มเหนือในคูรแลนด์พ็อกเก็ต และโซเวียตได้เข้ายึดครองรัฐบอลติกอีกครั้ง
==อ้างอิง==
การรุก
ส
ส
การยึดครองกลุ่มรัฐบอลติก
การรุกเพ็ตซาโม–คิร์เคเนส

การรุกเพ็ตซาโม–คิร์เคเนส (Петсамо-Киркенесская операция) เป็นการรุกทางทหารครั้งสำคัญในช่วงสงครามโลกครั้งที่สอง เกิดขึ้นโดยกองทัพแดงเข้าปะทะกับกองทัพเยอรมัน ในปี ค.ศ. 1944 ในทางตอนเหนือของฟินแลนด์และนอร์เวย์ การรุกครั้งนี้ได้เอาชนะเหนือกองทัพเยอรมันในอาร์กติก, ได้ขับไล่พวกเขากลับเข้าไปในนอร์เวย์ และได้ถูกเรียกว่า "Tenth Shock" โดยสตาลิน ต่อมาการขับไล่กองทัพเยอรมันจากทางตอนเหนือที่เป็นส่วนหนึ่งของนอร์เวย์และได้ยึดแร่นิกเกิลจากเหมือง Pechengsky/เพ็ตซาโม
== อ้างอิง ==
การรุก
ส
ส
ฮอร์โมนควบคุมการเจริญเติบโต

ฮอร์โมนควบคุมการเจริญเติบโต (Growth hormone; GH) หรือ โซมาโททรอพิน (somatotropin) เป็นเปปไทด์ฮอร์โมนที่กระตุ้นการเจริญเติบโต การสร้างเซลล์ในมนุษย์และสัตว์อื่น ๆ จึงถือได้ว่าเป็นส่วนสำคัญในการเจริญเติบโตของมนุษย์ ในเชิงเคมีนั้น เป็น 191-กรดอะมิโน, พอลิเปปไทด์สายเดี่ยว ที่สังเคราะห์ เก็บ และหลั่งโดยเซลล์โซมาโททรอปิกในปีกแนวนอนของต่อมใต้สมองส่วนหน้า
GH เป็นฮอร์โมนความเครียด (stress hormone) ที่กระตุ้นการผลิต IGF-1 และเพิ่มระดับความเข้มข้นของกลูโคสและกรดไขมัน
โกรวท์ฮอร์โมนในมนุษย์จะเรียกว่า hGH (ย่อมากจาก Human Growth Hormone) ซึ่งมีรูปแบบหนึ่งที่มีความแตกต่างอันเกิดจากrecombinant DNA เรียกว่า โซมาทรอพิน ซึ่งถูกใช้เป็นยารักษาโรคเกี่ยวกับการเจริญเจิบโตในเด็กและการขาดโกรวท์ฮอร์โมนในผู้ใหญ่ ถึงแม้ว่าจะเป็นยาที่ถูกกฎหมายแต่ไม่เคยมีการทดลองเชิงคลินิกเรื่องความปลอดภัยกับสารเหล่านี้เลย จนถึงปัจจุบันนี้ยังถือกันว่าเป็นฮอร์โมนที่ซับซ้อนมาก ๆ และยังเต็มไปด้วยปริศนามากมายสำหรับนักวิทยาศาสตร์
== อ้างอิง ==
Recombinant proteins
Peptide hormones
ฮอร์โมนมนุษย์
การปลดปล่อยฟินน์มาร์ก

การปลดปล่อยฟินน์มาร์ก เป็นปฏิบัติการทางทหาร ยืดเยื้อจากวันที่ 23 ตุลาคม ค.ศ. 1944 จนกระทั่งวันที่ 26 เมษายน ค.ศ. 1945 ซึ่งกองทัพโซเวียตและกองทัพนอร์เวย์ต่างได้เข้ามาแย่งชิงการควบคุมฟินน์มาร์ก ทางตอนเหนือของประเทศนอร์เวย์จากเยอรมนี จุดเริ่มต้นด้วยการรุกครั้งสำคัญของโซเวียต เมื่อคีร์คิเนสได้รับการปลดปล่อย
== อ้างอิง ==
ส
ส
ระบำเทพบันเทิง

เกบำเทพบันเทิง เป็นระบำที่ประดิษฐ์ขึ้นใหม่ เมื่อปี พ.ศ. ๒๔๙๙ เพื่อแทรกในละครในเรื่องอิเหนา ตอน ลมหอบ เป็นระบำเทพบุตร และนางฟ้า ฟ้อนรำบำเรอองค์ปะตาระกาหลา ประดิษฐ์ท่ารำโดย หม่อมศุภลักษณ์ ภัทรนาวิก (หม่อมต่วน) และอาจารย์ลมุล ยมะคุปต์ ประพันธ์คำร้องประกอบเพลงแขกเชิญเจ้าและยะวาเร็วโดย ศาสตราจารย์มนตรี ตราโมท★彡
== การแต่งกาย ==

ตัวพระ แต่งกายยืนเครื่องพระ นุ่งผ้ายกจีบโจงหางหงส์ทับสนับเพลา สวมเสื้อปักดิ้นเลื่อมลายกนกแขนสั้น ปลายแขนติดกนก สวมเครื่องประดับถนิมพิมพาภรณ์ ศิราภรณ์ชฎายอดชัย
ตัวนาง แต่งกายยืนเครื่องนาง นุ่งผ้ายกจีบหน้านางทิ้งชายพก สวมเสื้อในนาง ห่มด้วยผ้าห่มนาง ปักด้วยดิ้นเลื่อมลายกนก สวมเครื่องประดับถนิมพิมพาภรณ์ ศิราภรณ์มงกุฎกษัตริย์
== เนื้อร้อง ==
(ร้องเพลงแขกเชิญเจ้า)
เหล่าข้าพระบาท
ขอวโรกาส เทวฤทธิ์อดิศร
ขอฟ้อนกรายรำร่ายถวายกร
บำเรอปิ่นอมรปะตาระกาหลา
ผู้ทรงพระคุณ
ยิ่งบุญบารมีเพื่อเทวบดี
สุขสมรมยาเถลิงเทพพระสิมา
พิมานสำราญฤทัย
สุรศักดิ์ประสิทธิ์
สุรฤทธิ์กำจาย
ทรงสราญพระกาย
ทรงสบายพระทัย
ถวายอินทรีย์ต่างมาลีบูชา
ถวายดวงตาต่างปทีปจำรัสไข
ถ้อยคำอำไพต่างธูปหอมจุณจันทน์
ถวายดวงจิตอัญชลิตวรคุณ
ที่ทรงการุณย์ผองข้ามาแต่บรรพ์
ถวายชีวันรองบาทจนบรรลัย
สุรศักดิ์ประสิทธิ์
สุรฤทธิ์กำจาย
ทรงสราญพระกาย
ทรงสบายพระทัย
(ร้องเพลงยะวาเร็ว)
ร่วมกันร้องทำนองลำนำ
มาฟ้อนมารำให้รื่นเริงใจ (ซ้ำ)
ให้พร้อมให้เพรียงเรียงประดับ
เปลี่ยนสับท่วงทีหนีไล่
เวียนไปได้จังหวะกัน
อัปสรฟ้อนส่ายกรีดกรายออกมา
ฝ่ายฝูงเทวาทำท่ากางกั้น (ซ้ำ)
เข้าทอดสนิทไม่บิดไม่ผัน (ซ้ำ)
ผูกพัน ผูกพันสุขเกษม
ปลื้มเปรมปลื้มเปรมปรีดา 
== อ้างอิง ==
ศิลปะการแสดงไทยสวัสดีจ้า
รังสิ สานกิ่งทอง

รังสิ สานกิ่งทอง  (เกิด 4 มกราคม พ.ศ. 2536) เป็นนักแสดงชาวไทย สังกัดสถานีโทรทัศน์ไทยทีวีสีช่อง 3 รังสิยังได้ทำกิจการโปรดักชันเฮาส์ในชื่อ FILMMOTION 55 ร่วมกับนัทธวัชร์ แก้วบัวสาย
==ประวัติ==
รังสิ เกิดเมื่อวันที่ 4 มกราคม พ.ศ. 2536 ที่กรุงเทพมหานคร เป็นลูกชายคนเล็กและมีพี่สาว 1 คน ที่บ้านทำธุรกิจส่งออกเสื้อผ้าเด็ก กับทำรีสอร์ตชื่อ เดอะ ปาซ เขาใหญ่ รังสิจบชั้นมัธยมศึกษาที่ Waldorf school of Garden City สหรัฐอเมริกา และปริญญาตรีจากวิทยาลัยนานาชาติ สาขาวิชาการผลิตภาพยนตร์ มหาวิทยาลัยมหิดล ได้มีโอกาสฝึกงานกับค่ายจีทีเอช ในช่วงเปิดกล้องภาพยนตร์เรื่อง รัก 7 ปี ดี 7 หน
เส้นทางในวงการบันเทิงเริ่มมาจากการทำงานเบื้องหลัง และเป็นพิธีกรรายการ สวัสดี STATION หลังจากนั้นรังสิได้ก้าวเข้ามาเป็นนักแสดงกับทางช่อง 3 กับบทบาทพระเอกเต็มตัวเรื่องแรกในละครซีรีส์ชุด ลูกผู้ชาย ตอน เพชร ในบทบาท "เพชร" คู่กับ อิษยา ฮอสุวรรณ การแสดงเรื่องนี้รังสิรับบทบู๊หลายฉาก จึงต้องไปเรียนมวย เรียนทักษะการต่อสู้ โดยแสดงเองร้อยละ 95 ของฉากบู๊
== ผลงาน ==
=== ละครโทรทัศน์ ===
ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3
| rowspan = "1" align = "center"| 2562
| ซีรีส์ลูกผู้ชาย : เพชร
| ภวัต เอี่ยมธำรง (เพชร)
|}
== อ้างอิง ==
== แหล่งข้อมูลอื่น ==
บุคคลจากกรุงเทพมหานคร
นักแสดงสังกัดช่อง 3
นักแสดงชายชาวไทย
นักแสดงละครโทรทัศน์ชาวไทย
บุคคลจากวิทยาลัยนานาชาติ มหาวิทยาลัยมหิดล
วอลเลย์บอลชายชิงแชมป์เอเชีย 2019

วอลเลย์บอลชายชิงแชมป์เอเชีย 2019 (2019 Asian Men's Volleyball Championship) จะเป็นการแข่งขันครั้งที่ 20 ของวอลเลย์บอลชายชิงแชมป์เอเชีย จัดขึ้นโดยสมาพันธ์วอลเลย์บอลเอเชีย ซึ่งมีกำหนดจัดขึ้นที่เตหะราน ประเทศอิหร่าน ระหว่างวันที่ 13 – 21 กันยายน ค.ศ. 2019
== การคัดเลือก ==
ตามกฎของสมาพันธ์วอลเลย์บอลเอเชียให้มีทีมเข้าแข่งขันได้ไม่เกิน 16 ทีม
* ประเทศเจ้าภาพ
* 10 อันดับแรกจากครั้งที่แล้ว
* ตัวแทนจาก 5 ภูมิภาคในทวีปเอเชีย
=== ทีมที่ผ่านการคัดเลือก ===
== การแบ่งกลุ่ม ==
การจับสลากแบ่งกลุ่มอาศัยอันดับจากวอลเลย์บอลชายชิงแชมป์เอเชีย 2017 โดยเจ้าภาพและอีก 7 ทีมจะได้รับให้เป็นทีมวางของแต่ละกลุ่มโดยใช้วิธีสลับฟันปลา และอีก 8 ทีมที่เหลือได้ทำการจับฉลากเมื่อวันที่ 19 กุมภาพันธ์ ค.ศ. 2019 ณ โรงแรมดุสิต ปริ๊นเซส ศรีนครินทร์ กรุงเทพมหานคร ประเทศไทย โดยตัวเลขในวงเล็บเป็นลำดับจากการแข่งขันเมื่อครั้งที่แล้ว ยกเว้นเจ้าภาพอันดับที่ 5
ผลการจับสลาก
== รอบแรก ==
เวลาการแข่งขันในท้องถิ่น (30)
=== กลุ่ม A ===
|}
|}
=== กลุ่ม B ===
|}
|}
=== กลุ่ม C ===
|}
|}
=== กลุ่ม D ===
|}
|}
== รอบจัดอันดับ ==
เวลาการแข่งขันในท้องถิ่น (30)
คะแนนจากการแข่งขันกับทีมที่ผ่านเข้ามารอบจัดอันดับด้วยในรอบแบ่งกลุ่มจะถูกนำมารวมในการแข่งขันรอบจัดอันดับ
=== กลุ่ม E ===
|}
|}
=== กลุ่ม F ===
|}
|}
=== กลุ่ม G ===
|}
|}
=== กลุ่ม H ===
|}
|}
== รอบสุดท้าย ==
=== รอบจัดอันดับ 13 – 16 ===
==== รอบจัดอันดับ 13 – 16 ====
|}
==== รอบชิงอันดับที่ 15 ====
|}
==== รอบชิงอันดับที่ 13 ====
|}
=== รอบจัดอันดับ 9 – 12 ===
==== รอบจัดอันดับ 9 – 12 ====
|}
==== รอบชิงอันดับที่ 11 ====
|}
==== รอบชิงอันดับที่ 9 ====
|}
=== รอบ 8 ทีมสุดท้าย ===
==== รอบก่อนรองชนะเลิศ ====
|}
==== รอบจัดอันดับ 5 – 8 ====
|}
==== รอบรองชนะเลิศ ====
|}
==== รอบชิงอันดับที่ 7 ====
|}
==== รอบชิงอันดับที่ 5 ====
|}
==== รอบชิงอันดับที่ 3 ====
|}
==== รอบชิงชนะเลิศ ====
|}
== อันดับการแข่งขัน ==
==รางวัล==
ผู้เล่นทรงคุณค่า:
ทอมัส เอ็ดการ์
ตัวเซตยอดเยี่ยม:
แซอีด แมรูฟ
ตัวตบหัวเสายอดเยี่ยม:
ยูกิ อิชิกาวะ
ซามูเอล วอล์กเกอร์
ตัวบล็อกกลางยอดเยี่ยม:
ชิน ยอง ซ็อก
โมฮัมมัด มูแซวี
ตัวตบตรงข้ามยอดเยี่ยม:
แอมีร์ แกฟูร์
ตัวรับอิสระยอดเยี่ยม:
ยามาโมโตะ โทโมฮิโระ
== ดูเพิ่ม ==
วอลเลย์บอลหญิงชิงแชมป์เอเชีย 2019
== อ้างอิง ==
== แหล่งข้อมูลอื่น ==
Asian Volleyball Confederation – เว็บไซต์อย่างเป็นทางการ
2019
วอลเลย์บอลในปี พ.ศ. 2562
กระปรอกสิงห์

กระปรอกสิงห์  หรือ ลิ้นผีไม้ เป็นเฟิร์นอิงอาศัย เหง้าสีน้ำตาลเข้ม รูปขอบขนานแกมรูปสามเหลี่ยม เส้นผ่านศูนย์กลาง 3-7 มิลลิเมตร ยาวประมาณ 1 มิลลิเมตร ใบรูปขอบขนานถึงรูปใบหอก ยาว 20-80 เซนติเมตร โคนใบสอบ แผ่ออกเป็นครีบบนก้านใบ ขอบใบเรียบ แผ่นใบหนาเป็นมัน ก้านใบสีเขียวหรือสีน้ำตาลอ่อน ยาว 1-13 เซนติเมตร โคนมีเกล็ดสีน้ำตาล กลุ่มอับสปอร์เรียงกระจัดกระจายทั่วทั้งแผ่นใบด้านล่างหรือครึ่งหนึ่งของแผ่นใบด้านปลาย ไม่มีเยื่อคลุมกลุ่มอับสปอร์
กระปรอกสิงห์เป็นเฟิร์นที่มีถิ่นกำเนิดในแอฟริกา, เอเชียและออสตราเลเซีย น้ำคั้นจากใบใช้เป็นยาระบายอย่างอ่อน, ขับปัสสาวะและสมานแผล
== อ้างอิง ==
== แหล่งข้อมูลอื่น ==
เฟิน
สมุนไพร
เจ้าชายโฟลฌัก ดยุกแห่งอูมาเล

เจ้าชายโฟลฌัก ดยุกแห่งอูมาเล (Prince Foulques, Duke of Aumale) ประสูติเมื่อวันที่ 9 กรกฎาคม 2517 เป็นพระโอรสพระองค์เล็กใน เจ้าชายฌัก ดยุกแห่งออร์เลอ็อง และ เจอร์เซนต์ เดอ ซาบาน โปรเตเวส เป็นพระภาติยะใน เจ้าชายอ็องรี เคานต์แห่งปารีส และพระญาติชั้นที่ 1 ใน เจ้าชายจีนส์ เคานต์แห่งปารีส พระประมุขแห่งราชวงศ์ออร์เลอ็องพระองค์ปัจจุบัน ทรงมีพระภคินีและพระเชษฐาร่วมพระบิดาพระมารดาคือ เจ้าหญิงไดอานา เคาน์เตสหม้ายแห่งนอยลิส และ เจ้าชายชาลส์ หลุยส์ ดยุกแห่งชาร์ท ด้านชีวิตครอบครัวพระองค์นั้นมิได้เสกสมรส
== อ้างอิง ==
Line of succession to the French throne (Orléanist)
Official website of the Count of Paris
เจ้าชายฝรั่งเศส
ราชวงศ์ออร์เลอ็อง
ราชวงศ์ฝรั่งเศส
เจ้าชายชาลส์ หลุยส์ ดยุกแห่งชาร์ท

เจ้าชายชาลส์ หลุยส์ ดยุกแห่งชาร์ท (Prince Charles Louis, Duke of Chartres) ประสูติเมื่อวันที่ 28 กรกฎาคม 2515 เป็นพระโอรสพระองค์กลางใน เจ้าชายฌัก ดยุกแห่งออร์เลอ็อง และ เจอร์เซนต์ เดอ ซาบาน โปรเตเวส เป็นพระภาติยะใน เจ้าชายอ็องรี เคานต์แห่งปารีส และพระญาติชั้นที่ 1 ใน เจ้าชายจีนส์ เคานต์แห่งปารีส พระประมุขแห่งราชวงศ์ออร์เลอ็องพระองค์ปัจจุบัน ทรงมีพระภคินีและพระอนุชาร่วมพระบิดาพระมารดาคือ เจ้าหญิงไดอานา เคาน์เตสหม้ายแห่งนอยลิส และ เจ้าชายโฟลฌัก ดยุกแห่งอูมาเล เมื่อทรงเจริญพระชันษามากขึ้น ทรงเข้าเรียนโรงเรียนนายร้อยทหารแห่งอเมริกัน พระองค์ทรงอยู่ในพระอิสริยยศ ดยุกแห่งชาร์ท มาตั้งแต่ประสูติ
== เสกสมรส ==
พระองค์ทรงเสกสมรสกับ อีเลียนา มาโนส พระญาติใน อัสปาซียา มาโนส เมื่อวันที่ 21 มิถุนายน 2540 และวันที่ 28 มิถุนายน ปีเดียวกัน ทรงเข้าพิธีเสกสมรสทางศาสนาตามพระราชประเพณีของฝรั่งเศส โดยมีพระบรมวงศานุวงศ์ฝรั่งเศสหลายพระองค์เข้าร่วม ทั้งนี้พระชายาของพระองค์เป็นพระญาติของ อัสปาซียา มาโนส และเป็นพระญาติชั้นที่ 2 ใน อาเลกซานดาร์ คาราจอร์เจวิช เจ้าฟ้าชายผู้พิทักษ์ราชบัลลังก์แห่งยูโกสลาเวีย พระองค์ปัจจุบัน ทั้ง 2 มีพระบุตรดังนี้
เจ้าชายฟิลิปส์
เจ้าหญิงลูอีส
เจ้าหญิงเฮเลน
เจ้าชายคอนสแตนติน
เจ้าหญิงอิซาเบล
== อ้างอิง ==
Line of succession to the French throne (Orléanist)
Official website of the Count of Paris
เจ้าชายฝรั่งเศส
ราชวงศ์ออร์เลอ็อง
ราชวงศ์ฝรั่งเศส
ดยุกแห่งชาทร์
เทศมณฑลโบร์โชด-ออบออูย-แซ็มเปลน

เทศมณฑลโบร์โชด-ออบออูย-แซ็มเปลน (Borsod-Abaúj-Zemplén megye) เป็นเทศมณฑลในฮังการีตะวันออกเฉียงเหนือ ตั้งอยู่ติดชายแดนกับประเทศสโลวาเกีย มีเมืองหลักคือมิชโกลส์
เทศมณฑลโบร์โชด-ออบออูย-แซ็มเปลน เป็นเทศมณฑลที่เป็นอันดับที่สองของฮังการีทั้งในขนาด (รองจากเทศมณฑลบาช-กิชกุน) และประชากร (หลังรองเทศมณฑลแป็ชต์)
== อ้างอิง ==
เทศมณฑลของประเทศฮังการี
คาร์ล ลาเกอร์เฟ็ลท์

คาร์ล อ็อทโท ลาเกอร์เฟ็ลท์ (Karl Otto Lagerfeld; 10 กันยายน ค.ศ. 1933 – 19 กุมภาพันธ์ ค.ศ. 2019) เป็นนักออกแบบแฟชั่นชาวเยอรมัน เขาเป็นที่รู้จักในฐานะผู้อำนวยการฝ่ายสร้างสรรค์ของชาเนลซึ่งเป็นบริษัทแฟชั่นของฝรั่งเศสตั้งแต่ปี ค.ศ. 1983 จนกระทั่งเขาเสียชีวิต และเป็นผู้อำนวยการฝ่ายสร้างสรรค์ของเฟนดีซึ่งเป็นบริษัทแฟชั่นขนสัตว์ของอิตาลี และยังเคยร่วมมือกับโครงการด้านแฟชั่นและศิลปะหลายโครงการ
==อ้างอิง==
==แหล่งข้อมูลอื่น==
บุคคลจากฮัมบวร์ค
นักธุรกิจชาวเยอรมัน
การก่อการร้ายในประเทศไทย

เหตุก่อการร้ายในประเทศไทยส่วนมากเกี่ยวเนื่องกับความไม่สงบในชายแดนภาคใต้ของประเทศไทย ซึ่งเกิดขึ้นมาเป็นศตวรรษ ในขณะที่เหตุก่อการร้ายในบริเวณอื่น ๆ ของประเทศ เช่น กรุงเทพมหานคร ถือว่าพบได้ยาก
== รายชื่อเหตุการณ์ก่อการร้าย ==
=== ไม่มีผู้เสียชีวิต ===
2515: วิกฤตตัวประกันสถานทูตอิสราเอลประจำกรุงเทพมหานคร
2542: การบุกยึดสถานทูตพม่าประจำกรุงเทพมหานครของก็อดส์อาร์มี่
2543: การบุกยึดโรงพยาบาลศูนย์ราชบุรีของก็อดส์อาร์มี่
2544: เหตุวางระเบิดที่สาขาต่าง ๆ ของห้างเทสโก้ โลตัส
2548: เหตุคนวิกลจริตใช้มีดไล่แทงนักเรียนในโรงเรียนเซนต์โยเซฟคอนเวนต์ ปัจจุบันผู้ก่อเหตุได้รับการรักษาทางจิตและกลับไปอาศัยที่ภูมิลำเนาเดิมโดยปกติ
2555: เหตุระเบิดที่ถนนปรีดี พนมยงค์
2560: เหตุวางระเบิดโรงพยาบาลพระมงกุฎเกล้า
2562: เหตุระเบิดในกรุงเทพมหานครและปริมณฑลห้าจุด
=== มีผู้เสียชีวิต ===
2525: เหตุระเบิดสำนักงานบริษัทเอ.อี.นานา มีผู้เสียชีวิต1 คน และบาดเจ็บอีก 17 คน
2537: คนร้ายชาวอิหร่านใช้รถบรรทุก 6 ล้อบรรทุกแท็งก์น้ำเหล็กซึ่งภายในรถเป็นระเบิดที่ประกอบด้วยปุ๋ยแอมโมเนียมไนเตรตผสมเข้ากับน้ำมันดีเซลแต่ชนกับรถจักรยานยนต์ทำให้คนร้ายหลบหนีไป ซึ่งจากการตรวจค้นรถบรรทุกได้พบศพของเจ้าของบรรทุกที่ถูกแอมโมเนียมไนเตรตทับไว้
2549: เหตุระเบิดในกรุงเทพมหานครหลายจุด
2552-53 : ก่อเหตุจราจล วางเพลิงเผาทรัพย์และปล้นสะดมร้านค้า
2558: เหตุระเบิดที่ศาลท่านท้าวมหาพรหม เอราวัณ
ความไม่สงบในชายแดนภาคใต้ของประเทศไทย
==อ้างอิง==
เรื่องปรัมปรา

เรื่องปรัมปรา (myth) หมายถึง เรื่องราวเกี่ยวกับกิจกรรมของสิ่งมีอำนาจเหนือธรรมชาติ หรือเป็นความเชื่อในรูปของการบรรยายเกี่ยวกับต้นกำเนิดของพิธีกรรมทางศาสนา ธรรมเนียมทางสังคม ความเป็นมาของเผ่าพันธุ์หรือปรากฏการณ์ธรรมชาติ
ในสาขาวิชาปรัชญา เรื่องปรัมปราหมายถึงเรื่องเล่าที่เล่าสืบกันมาเกี่ยวกับสิ่งที่มีอำนาจเหนือธรรมชาติที่เชื่อว่าแฝงความคิดทางปรัชญาหรือต้นกำเนิดของความเชื่อทางศาสนาสังคม หรือปรากฏการณ์ไว้เบื้องหลัง
==อ้างอิง==
==ดูเพิ่ม==
ปรัมปราวิทยา
==แหล่งข้อมูลอื่น==
ปรัมปราวิทยา
เพนซาโคลา

นครเพนซาโคลา (City of Pensacola) เป็นนครที่อยู่ตะวันตกสุดของดินแดนด้ามกระทะฟลอริดา (Florida Panhandle) อยู่ห่างจากบริเวณชายแดนรัฐแอละแบมาประมาณ  และที่ตั้งเทศมณฑลของเทศมณฑลเอสแคมเบียในรัฐฟลอริดา
==อ้างอิง==
==แหล่งข้อมูลอื่น==
Official website
Pensapedia, the Pensacola encyclopedia
Pensacola Bay Area Convention & Visitors Bureau
www.hurricanecity.com/city/pensacola Hurricane history for Pensacola 
Historic issues of the Pensacola Journal (1905-1904) at Florida and Puerto Rico Digital Newspaper Project
เมืองในรัฐฟลอริดา
หน่วยอักขระ

หน่วยอักขระ (grapheme) เป็นหน่วยที่เล็กที่สุดของภาษาเขียน แต่ละหน่วยอักขระอาจมีความหมายในตัวเองหรือไม่ก็ได้ และอาจสอดคล้องกับหน่วยเสียงของภาษาพูดหรือไม่ก็ได้ หน่วยอักขระประกอบไปด้วยอักขระที่เป็นพยัญชนะ อักษรควบ ตัวเลข เครื่องหมายวรรคตอน และสัญลักษณ์อื่น ๆ ด้วย
==อ้างอิง==
ตัวหนังสือคำ

ในภาษาเขียน ตัวหนังสือคำ (logogram หรือ logograph) เป็นอักษรเขียนที่ใช้แทนคำหรือวลีหนึ่ง โดยระบบการเขียนที่ใช้อักษรภาพจะเรียกว่า ระบบตัวหนังสือคำ (logographic system)
ตัวอย่างระบบการเขียนด้วยตัวหนังสือคำ ได้แก่ อักษรจีน อักษรรูปลิ่ม อักษรไฮเออโรกลีฟอียิปต์
ระบบการเขียน
อักษรไร้สระ

อักษรไร้สระ (abjad) เป็นระบบการเขียนประเภทที่ใช้สัญลักษณ์หรือรูปอักขระ (glyph) แทนพยัญชนะ โดยผู้อ่านจะต้องออกเสียงสระให้เหมาะสมเอง
อักษรไร้สระไม่บริสุทธิ์ (impure abjads) เป็นอักษรไร้สระประเภทที่มีการนำอักษรมาใช้แทนเสียงสระและอาจใช้เป็นเครื่องหมายเสริมสัทอักษรด้วย
ระบบการเขียน
ชุดตัวหนังสือพยางค์

ชุดตัวหนังสือพยางค์ (syllabary) เป็นชุดของสัญลักษณ์เขียนซึ่งใช้แทนพยางค์หรือโมระ (moras) ซึ่งประกอบเป็นคำ สัญลักษณ์ที่อยู่ในอักษรแทนพยางค์เรียกว่า อักขระแทนพยางค์ (syllabogram)
ระบบการเขียน
ตัวหนังสือความคิด

ตัวหนังสือความคิด (ideogram หรือ ideograph, จากภาษากรีก ἰδέα idéa "แนวคิด" และ γράφω gráphō "เขียน") เป็นอักษรภาพที่ใช้แทนแนวคิดหนึ่ง ไม่ใช่คำหรือวลีในภาษาใด
การออกแบบการสื่อสาร
การออกแบบกราฟิก
ตัวหนังสือภาพ
ระบบการเขียน
ศิลปะการใช้ตัวพิมพ์

ศิลปะการใช้ตัวพิมพ์ (typography) เป็นศิลปะและกลวิธีในการเรียงตัวพิมพ์เพื่อให้ภาษาเขียนอ่านออกได้ง่ายและสวยงาม ศิลปะการใช้ตัวพิมพ์มักจะเกี่ยวข้องกับการเลือกไทป์เฟซ ขนาดจุด ความยาวบรรทัด การเว้นระยะห่างระหว่างบรรทัด และการจัดช่องไฟระหว่างตัวอักษร (kerning) ศิลปะการใช้ตัวพิมพ์ยังถูกนำไปใช้กับลักษณะและการจัดเรียงตัวอักษร ตัวเลข และสัญลักษณ์ต่าง ๆ ที่สร้างขึ้นโดยกระบวนการนี้ และยังอาจถูกนำไปใช้เพื่อตกแต่งตัวอักษรให้สวยงาม ซึ่งไม่ได้เกี่ยวข้องกับการสื่อสารข้อมูลต่าง ๆ แต่อย่างใด
คำว่า typography ในภาษาอังกฤษมาจากคำภาษากรีก τύπος [ ('type')] และ -γραφία [ ('writing')].
== อ้างอิง ==
การเรียงพิมพ์
รูปอักขระ

ในการเรียงพิมพ์ รูปอักขระ (glyph) เป็นสัญลักษณ์อย่างง่ายในชุดสัญลักษณ์หนึ่งที่ใช้แทนอักขระที่อ่านได้เพื่อเหตุผลเกี่ยวกับการเขียน รูปอักขระถูกพิจารณาว่าเป็นสัญลักษณ์เฉพาะซึ่งประกอบเป็นคำโดยการสะกดหรือความหมายเฉพาะของสิ่งที่เขียน โดยขึ้นอยู่กับอิทธิพลทางด้านสังคมและวัฒนธรรมด้วย
การเรียงพิมพ์
หน่วยอักขระ
อินโฟกราฟิกส์
เซ็น คอร์ปอเรชั่น กรุ๊ป

บริษัท เซ็น คอร์ปอเรชั่น กรุ๊ป จำกัด (มหาชน)  (ย่อ: ZEN) คือบริษัทประกอบธุรกิจร้านอาหารญี่ปุ่นและอาหารไทยและธุรกิจเกี่ยวเนื่องอื่น โดยการถือหุ้นในบริษัทอื่น (Holding Company) โดยมีบริษัทแกน คือ บริษัท เซ็นเรสเตอร์รองโฮลดิ้ง จำกัด
ธุรกิจแบ่งได้เป็น 3 กลุ่มคือ ธุรกิจอาหารภายใต้แบรนด์ของกลุ่มบริษัทฯ จากข้อมูลปี พ.ศ. 2562 มีสาขาทั้งหมด 110 สาขา, ธุรกิจแฟรนไชส์ภายใต้แบรนด์ของกลุ่มบริษัทฯ ปัจจุบันมีสาขาทั้งหมด 145 สาขา และธุรกิจเกี่ยวเนื่อง ได้แก่ บริการจัดส่งอาหาร บริการจัดเลี้ยง บริหารร้านอาหาร ให้บริการที่ปรึกษาเกี่ยวกับร้านอาหาร ธุรกิจอาหารค้าปลีก ทั้งอาหารพร้อมปรุงและอาหารพร้อมทาน
แบรนด์ร้านอาหารของบริษัทมี 13 แบรนด์ ได้แก่ ZEN, Musha by ZEN, Sushi Cyu Carnival Yakiniku, AKA, Tetsu, On the Table Tokyo cafe', ตำมั่ว , ลาวญวน, แจ่วฮ้อน, เฝอ, ข้าวมันไก่คุณย่า, de Tummour และ เขียง เป็นร้านอาหารญี่ปุ่น 6 แบรนด์ และร้านอาหารไทย 7 แบรนด์ มีสาขารวม 242 สาขาทั้งในไทยและประเทศเพื่อนบ้าน (พม่า ลาว และกัมพูชา) แบ่งสัดส่วนรายได้เป็นร้านอาหารญี่ปุ่น 80% และร้านอาหารไทย 20%
บริษัทก่อตั้งเมื่อปี พ.ศ. 2534 โดยมีแบรนด์แรกคือ ZEN เป็นร้านอาหารญี่ปุ่น จนปี พ.ศ. 2550 แตกแบรนด์ AKA ร้านอาหารญี่ปุ่นปิ้งย่าง ปี 2553 แตกแบรนด์ On the table เป็นร้านอาหารญี่ปุ่น จนปี 2559 ซื้อแบรนด์ ตำมั่ว เป็นร้านอาหารไทย อีสาน เวียดนาม พอปี 2561 ซื้อกิจการร้าน Sushi Cyu ร้านอาหารญี่ปุ่นระดับหรู
บริษัทจดทะเบียนเป็นบริษัทจำกัดในประเทศไทยเมื่อวันที่ 1 ธันวาคม 2557 บริษัทดำเนินธุรกิจหลักในการให้บริการการจัดการแก่บริษัทย่อย โดยใช้ชื่อว่า บริษัท เซ็น คอร์ปอเรชั่น กรุ๊ป จำกัด ต่อมาแปรสภาพเป็นบริษัทมหาชนและการเปลี่ยนชื่อบริษัทกับกระทรวงพาณิชย์แล้วเมื่อวันที่ 21 กันยายน 2561 เซ็น คอร์ปอเรชั่น กรุ๊ปจดทะเบียนกับตลาดหลักทรัพย์แห่งประเทศไทยเมื่อวันที่ 20 กุมภาพันธ์ พ.ศ. 2562 ในกลุ่มอุตสาหกรรมเกษตรและอุตสาหกรรมอาหาร หมวดธุรกิจอาหารและเครื่องดื่ม
==อ้างอิง==
บริษัทจดทะเบียนในตลาดหลักทรัพย์แห่งประเทศไทย
บริษัทของไทย
บริษัทอาหารของไทย
ธุรกิจอาหาร
ภัตตาคารในประเทศไทย
บริษัทที่ก่อตั้งในปี พ.ศ. 2534
ตัวแฝด

ในการเขียนและการเรียงพิมพ์ ตัวแฝด (ligature) เป็นตัวอักษรที่เกิดจากการผสมกันระหว่างหน่วยอักขระอย่างน้อยสองหน่วย หรือตัวอักษรอย่างน้อยสองตัวจนกลายเป็นรูปอักขระเดียว
ตัวอย่างของตัวแฝด ได้แก่ æ ซึ่งเกิดจากการควบกันของตัวอักษร a กับ e และแอมเพอร์แซนด์ (&) ซึ่งเกิดจากการเขียนควบกันของตัวอักษร e กับ t (ซึ่งคำว่า et ในภาษาละตินแปลว่า "และ")
==อ้างอิง==
การเรียงพิมพ์
หน่วยคำ

หน่วยคำ (morpheme) เป็นหน่วยทางไวยากรณ์ที่เล็กที่สุดในภาษาหนึ่ง หน่วยคำอาจเป็นคำเดี่ยวหรือเป็นโครงสร้างของคำหนึ่งได้
สาขาหนึ่งของภาษาศาสตร์ที่ศึกษาเกี่ยวกับหน่วยคำเรียกว่า วิทยาหน่วยคำ (morphology)
การอ่าน